Ludwig van BEETHOVEN 6 Wariacji F-dur op. 34 Karol SZYMANOWSKI Szeherezada z: Maski op. 34 Fryderyk CHOPIN 4 Impromptus: As –dur op. 29, Fis-dur op. 36, Ges-dur op. 51, cis-moll op. 66 Maart | 2013 | rondomtaliedraai
Posted on Maart 16, 2013 by rondomtaliedraai
Ek het oorweeg om nie die foto te plaas nie, want die organiseerders het my foto uitgelaat en ek het dae lank gesukkel om die kommentaar te bekom. Die laaste verskoning was dat die program stadig aflaai en daarom sal ek moet wag tot die foto bygevoeg kan word. Dis nou nog nie by die ander nie en… wel… ek hou nie my asem op nie. Die opdrag was om ‘n foto wat ‘Eenvoud’ uitbeeld.
“Die fotograaf het goed gedoen om die windpomp nie sentraal te plaas nie, en die horisonlyn lekker laag te hou. Dis jammer mens kan nie die onderkant van die windpomp sien nie, wat veroorsaak dat dit effens in die lug hang.Om een of ander rede is daar links en regs onder wit hoekies (asof die foto op ‘n stadium gecrop is vanaf ‘n wit oppervlak) Die wit steel dadelik mens se aandag. Mens sou graag nog meer kontras in die foto wou sien.”
Die volgende week moes ons kommentaar op foto’s wat vir ons mooi is/was by die fotoskool doen, en as gereeld blogger is dit nou nie eintlik vir my moeilik nie.
Opdrag 3 Landskappe
Posted on Maart 3, 2013 by rondomtaliedraai
Ek voel beslis beter oor my landskappe as troeteldiere alhoewel hulle die een nie as ‘n landskap beskou nie.
In hierdie foto is daar ook lekker atmosfeer, en weer eens wonder ek of dit nie beter sou werk as panorama nie. Daar is dalk net te veel blou lug bo en die pikdonker deel onder kon ook bietjie minder gewees het. Die foto is geneem met ‘n Nikon Coolpix en die f-stop was 2.8 teen 1/12 van ‘n sekonde. Die F2.8 gaan beteken dat die diepte van veld min is, maar mens kom dit nie so sterk agter nie aangesien die kamera uitgezoem was. Ek gaan hier en daar meer oor die kamerastellings praat. As dit Grieks is, moenie kommer nie – ons gaan daarby uitkom. Die lyn waarmee die water deur die foto loop help om dit te laat werk. Ons gaan later meer oor die krag van lyne en kurwes gesels.
Ek is nie seker of hierdie foto in die kategorie “landskap” sal val nie, dit is eerder piktoriaal (‘n Prentjie). Die wal voor is steurend en doen afbreuk aan die foto. Onthou dat die bote en die water ‘n beter voorgrond sal vorm. Die foto kort ook kontras en is baie “besig” – die boot links raak skoon weg teen die agtergrond. Die fotograaf kon dalk met komposisie gespeel het ten einde ons aandag te plaas op die onderwerp wat die aandag moet kry. Tans gebeur daar net te veel in die foto.